[{"text_idx": "#000000", "text": "Bryony Evett Hackfort yw Cyfarwyddwr Dysgu, Addysgu, Technoleg a Sgiliau Coleg Sir Ga\u0302r a Choleg Ceredigion yn Ne Orllewin Cymru. Mae Bryony yn hynod falch o\u2019r sector Addysg Bellach (AB) yng Nghymru ac yn teimlo\u2019n angerddol am yr angen i gynyddu ei lais. Dechreuodd Bryony ar ei thaith AB yn 2006 o fewn yr adran Celfyddydau Perfformio a symudodd i arweinyddiaeth addysgu a dysgu yn 2018. Ers hynny, mae Bryony wedi manteisio i\u2019r eithaf ar bob cyfle i ddysgu am y gymuned AB a sefydlu cysylltiadau, rhwydweithiau a phrosiectau a yrrir i gefnogi\u2019r sector AB. Mae Bryony yn dyheu am fod yn arweinydd ar gyfer AB yn y dyfodol a bod yn rhan o helpu i lunio ei gyfeiriad."}, {"text_idx": "#000001", "text": "Fel arweinydd, mae Bryony eisiau galluogi a chefnogi\u2019r rhai o\u2019i chwmpas i gydnabod eu cryfder, eu gwerth, eu potensial a\u2019u llais eu hunain o fewn eu sefydliad ac yn allanol. Mae Bryony wedi dangos ymrwymiad i\u2019r dull hwn drwy greu a gweithredu\u2019r rhaglen Ymchwil Weithredol a datblygu \u2018Diwylliant Chwilfrydedd\u2019 Coleg Sir Ga\u0302r a Choleg Ceredigion. Mae Ymchwil Weithredol a\u2019r mudiad FE speaks ehangach yn ymwneud a\u0302 dangos i staff eu bod yn gallu llunio a dylanwadu nid yn unig ar eu sefydliad ond ar y sector cyfan er mwyn rhoi\u2019r profiad a\u2019r cyfle gorau posibl i\u2019n dysgwyr gyrraedd eu potensial. Mae\u2019r rhaglen hon wedi ennill cydnabyddiaeth genedlaethol drwy Wobr Hyfforddiant y Dywysoges Frenhinol 2022 ac mae eisoes wedi cael effaith sylweddol ar yr hyder a\u2019r gwerth y mae llawer o\u2019n staff academaidd bellach yn dechrau ei roi ar eu gwaith a\u2019u galluoedd eu hunain."}, {"text_idx": "#000003", "text": "Gwnaeth Bryony gais i ddod yn Gydymaith gan ei bod yn cydnabod pwysigrwydd gwneud penderfyniadau gwybodus yn seiliedig ar gyfleoedd dysgu proffesiynol cyfoes, perthnasol ac arloesol a fydd yn ei chefnogi i arwain ar lefel uchel a gwneud dewisiadau gwybodus ac effeithiol."}]